Γούπι Γκόλντμπεργκ

Η Γούπι Γκόλντμπεργκ (αγγλ.:Whoopi Goldberg), ( γενν. 13 Νοεμβρίου 1955) είναι Αμερικανίδα ηθοποιός. Έκανε το ντεμπούτο της στην ταινία Το Πορφυρούν Χρώμα (The Color Purple) το 1985, σε σκηνοθεσία του Στίβεν Σπίλμπεργκ και για την οποία έλαβε την πρώτη της υποψηφιότητα για Όσκαρ Α΄ Γυναικείου Ρόλου και κέρδισε την πρώτη της Χρυσή Σφαίρα. Το 1990 υποδύθηκε το μέντιουμ Ότα Μέι Μπράουν στη δραματική κομεντί φαντασίας Αόρατος Εραστής (Ghost). Για την ερμηνεία της κέρδισε τη δεύτερη Χρυσή Σφαίρα και το πρώτο της Όσκαρ Β´ Γυναικείου Ρόλου. Άλλες αξιοσημείωτες δουλειές της στον κινηματογράφο αποτελούν: Τρελές αδελφές (Sister Act, 1992) και Τρελές αδελφές 2 (Sister Act 2: Back in the Habit), Made in America (1993), Ο Βασιλιάς των Λιονταριών (The Lion King, 1994), Το Κορίτσι Που Άφησα Πίσω (Girl, Interrupted, 1999) και Το Τρελό Κυνήγι του Θησαυρού (Rat Race, 2001). Μία από τις τελευταίες της εμφανίσεις έγινε στην ταινία κινουμένων σχεδίων Toy Story 3 (2010). Είναι επίσης γνωστή για τον ρόλο της Γκουίναν στο Σταρ Τρεκ.

Η Γκόλντμπεργκ έχει 13 υποψηφιότητες για βραβείο Emmy. Ήταν συμπαραγωγός στο δημοφιλές τηλεπαιχνίδι Τα Τετράγωνα των Αστέρων (Hollywood Squares) από το 1998 έως το 2004. Παρουσιάζει την πρωινή εκπομπή The View από το 2007 μέχρι σήμερα. Η Γκόλντμπεργκ έχει βραβευτεί με ένα Grammy, δύο Emmy, δύο Χρυσές Σφαίρες, ένα Tony και ένα Όσκαρ. Επιπλέον έχει κερδίσει ένα BAFTA, τέσσερα People's Choice Awards και έχει τιμηθεί με το δικό της αστέρι στη Λεωφόρο της Δόξας στο Χόλυγουντ. Αποτελεί μία από τους 18 καλλιτέχνες που έχουν λάβει τα τέσσερα σημαντικότερα βραβεία (Emmy, Grammy, Oscar, Tony).

 Πρώτα χρόνια 
Η Γκόλντμπεργκ γεννήθηκε ως Καρίν Ιλέιν Τζόνσον στη Νέα Υόρκη και μεγάλωσε στο Μανχάταν, από τους Έμα και Ρόμπερτ Τζέιμς Τζόνσον. Περιέγραψε τη μητέρα της ως μια "ισχυρή και σοφή γυναίκα" που τη μεγάλωσε μόνη της καθώς ο πατέρας της τους εγκατέλειψε.

 Καριέρα 
 Τα πρώτα επαγγελματικά βήματα 
Η Γκόλντμπεργκ εμφανίστηκε για πρώτη φορά στη μεγάλη οθόνη το 1981 στο Citizen: I'm Not Losing My Mind, I'm Giving It Away σε σκηνοθεσία Γουίλιαμ Φάρλεϊ. Το 1983 δημιούργησε το The Spook Show, στο οποίο ερμήνευε μονολόγους με διαφορετικούς χαρακτήρες. Ο σκηνοθέτης Μάικ Νίκολς εντυπωσιάστηκε και προσφέρθηκε να μεταφέρει το σόου στο Μπρόντγουεϊ. Εκεί έλαβε την προσοχή του Στίβεν Σπίλμπεργκ. Ο Σπίλμπεργκ θα σκηνοθετούσε την ταινία Το Πορφυρούν Χρώμα (The Color Purple), βασισμένη στο ομώνυμο βραβευμένο με Πούλιτζερ βιβλίο της Άλις Γουόκερ. Έχοντας διαβάσει το βιβλίο, η Γκόλντμπεργκ ήταν ενθουσιασμένη που της προτάθηκε να συμμετάσχει στην ταινία. Το Πορφυρούν Χρώμα κυκλοφόρησε το 1985 και έγινε καλλιτεχνική και εισπρακτική επιτυχία. Έλαβε 11 υποψηφιότητες για Όσκαρ συμπεριλαμβανομένης και της κατηγορίας α' γυναικείου ρόλου για την Γκόλντμπεργκ. Η ταινία δεν κέρδισε κανένα Όσκαρ αλλά η Γκόλντμπεργκ βραβεύτηκε με τη Χρυσή Σφαίρα α' γυναικείου ρόλου σε δραματική ταινία.

 Οι πρώτες επιτυχίες 
Το 1986 πρωταγωνίστησε στο σκηνοθετικό ντεμπούτο της Πένι Μάρσαλ στην ταινία Ο Κατάσκοπος Που Βγήκε από το Κομπιούτερ (Jumpin' Jack Flash). Η ταινία έγινε επιτυχία με 30 εκατομμύρια δολάρια στο αμερικανικό box office. Ακολούθησαν οι ταινίες Burglar (1987), Fatal Beauty (1987) και The Telephone (1988). 

Τον Ιανουάριο του 1990, συμπρωταγωνίστησε μαζί με την Τζιν Στέιπλετον στην τηλεοπτική κωμική σειρά Bagdad Cafe. Η σειρά προβλήθηκε από το κανάλι CBS για δύο χρόνια. Την ίδια χρονιά υποδύθηκε ένα β' ρόλο στη δραματική κομεντί φαντασίας Αόρατος Εραστής (Ghost). Η ταινία έγινε τεράσια εισπρακτική επιτυχία με 217,6 εκατομμύρια δολάρια στο αμερικανικό box office ενώ συνολικά απέφερε 505,7 εκατομμύρια δολάρια παγκοσμίως. Για την ερμηνεία της η Γκόλντμπεργκ κέρδισε το Όσκαρ και τη Χρυσή Σφαίρα β' γυναικείου ρόλου. Η Γκόλντμπεργκ έγινε η δεύτερη μαύρη γυναίκα ηθοποιός που κερδίζει το συγκεκριμένο βραβείο στην ιστορία του θεσμού, με την πρώτη νίκη, αυτή της Χάτι ΜακΝτάνιελ για την ταινία Όσα Παίρνει ο Άνεμος (Gone with the Wind, 1939) να λαμβάνει χώρα 52 χρόνια πριν.

Την επόμενη χρονιά πρωταγωνίστησε μαζί με τους Σάλι Φιλντ, Κέβιν Κλάιν και Ρόμπερτ Ντάουνι Τζούνιορ στην κωμωδία Soapdish και εμφανιζόταν τακτικά στη σειρά Σταρ Τρεκ: Η Επόμενη Γενιά στον ρόλο της Γκουίναν, την οποία υποδύθηκε και σε δύο ταινίες της σειράς. Το 1992 πρωταγωνίστησε στην αστυνομική κωμωδία Τρελές αδελφές (Sister Act). Η ταινία έγινε μεγάλη εισπρακτική επιτυχία φτάνοντας τα 231,6 εκατομμύρια δολάρια παγκοσμίως και η Γκόλντμπεργκ έλαβε την τρίτη της υποψηφιότητα για Χρυσή Σφαίρα.

 1993-1996 
Τη χρονιά που ακολούθησε παρουσίασε ένα βραδινό talk show The Whoopi Goldberg Show και πρωταγωνίστησε σε δύο ταινίες: Made in America και Τρελές αδελφές 2 (Sister Act 2: Back in the Habit). Ακολούθησαν οι ταινίες Κορίνα (Corrina, Corrina), Ο Βασιλιάς των Λιονταριών (The Lion King), Μεγάλο Ταξίδι στην Περιπέτεια (The Pagemaster) το 1994 και Η Γυναικοπαρέα (Boys on the Side) και Έρωτας στο Φως του Φεγγαριού (Moonlight and Valentino) το 1995. Το 1994 παρουσίασε την 66η Απονομή των Βραβείων Όσκαρ και έγινε η πρώτη Αφροαμερικανίδα παρουσιάστρια των βραβείων. Ανέλαβε ξανά την παρουσίαση τις χρονιές 1996, 1999 και 2002. Το 1996 εμφανίστηκε σε τέσσερις ταινίες: Ο Φανταστικός Μου Φίλος (Bogus) μαζί με τους Ζεράρ Ντεπαρντιέ και Χάλεϊ Τζόελ Όσμεντ, Έντι: Ο Θρύλος του NBA (Eddie), Ο Συνεργάτης Μου (The Associate) με την Νταϊάν Γουίστ και Φαντάσματα από το Παρελθόν (Ghosts of Mississippi) με τους Άλεκ Μπάλντουιν και Τζέιμς Γουντς.

 1998-2003 
Το 1998 εμφανίστηκε στην ταινία Αξέχαστη Αγάπη (How Stella Got Her Groove Back) και την επόμενη χρονιά υποδύθηκε β' ρόλους στις ταινίες Η Βαθιά Άκρη του Ωεκανού (The Deep End of the Ocean) μαζί με τη Μισέλ Φάιφερ και Το Κορίτσι Που Άφησα Πίσω (Girl, Interrupted) μαζί με τις Γουϊνόνα Ράιντερ και Αντζελίνα Τζολί. Ακολούθησαν οι ταινίες Kingdom Come και Το Τρελό Κυνήγι του Θησαυρού (Rat Race) το 2001. Το 2003 επέστρεψε στην τηλεόραση με τη σειρά Whoopi, η οποία κόπηκε αφού ολοκλήρωσε τον πρώτο της κύκλο.

 The View 
Τον Σεπτέμβριο του 2007, η Γκόλντμπεργκ έγινε η νέα συντονίστρια και συνοικοδέσποινα της πρωινής εκπομπής The View, αντικαθιστώντας τη Ρόζι Ο'Ντόνελ. Το ντεμπούτο της εκπομπής με την Γκόλντμπεργκ προσέλκυσε 3,4 εκατομμύρια θεατές, 1 εκατομμύριο λιγότερους από το ντεμπούτο της Ο'Ντόνελ. Ωστόσο, μετά από δύο εβδομάδες, η εκπομπή έφτασε σε μέσο όρο τους 3,5 εκατομμύρια θεατές, 7% αύξηση σε σχέση με 3,3 εκατομμύρια θεατές που είχε η Ο'Ντόνελ.

 2010-σήμερα 
Το 2010 έκανε μια μικρή εμφάνιση στον ρόλο της Στρετς στην τεράστια εισπρακτική επιτυχία Toy Story 3 και στη δραματική ταινία Ζωή Με Άλλο Χρώμα (For Colored Girls). Το 2011 υποδύθηκε τον Θεό στην αισθηματική κομεντί Ένας Μικρός Παράδεισος (A Little Bit of Heaven) και έκανε μια μικρή εμφάνιση ως ο εαυτός της στην ταινία The Muppets.

 Προσωπική ζωή 
Η Γκόλντμπεργκ έχει παντρευτεί τρεις φορές. Το 1973 παντρεύτηκε τον Άλβιν Μάρτιν. Απέκτησαν μια κόρη, την Αλεξάντρα και χώρισαν το 1979. Το 1986 παντρεύτηκε τον Ντέιβιντ Κλίσεν και χώρισαν το 1988. Το 1994 παντρεύτηκε τον ηθοποιό Λάιλ Τράτστενμπεργκ και χώρισαν το 1995.

 Φιλμογραφία 
 Κινηματογράφος 
 Έτος Τίτλος Ρόλος Σημειώσεις1982 Citizen : I'm Not Losing My Mind, I'm Giving It Away 1985 Το Πορφυρούν Χρώμα (The Color Purple) Σέλι Χάρις Τζόνσον Χρυσή Σφαίρα Α' Γυναικείου Ρόλου - Δράμα Υποψηφιότητα Όσκαρ Α' Γυναικείου Ρόλου 1986 Ο Κατάσκοπος Που Βγήκε από το Κομπιούτερ (Jumpin' Jack Flash) Tέρι Ντουλίτλ 1987 Burglar Μπερνίς "Μπέρνι" Ρόουντενμπαρ Fatal Beauty Ρίτα Ριτσόλι 1988 The Telephone Βάστι Μπλου Clara's Heart Κλάρα Μέιφιλντ1989 Homer & Eddie Έντι Σέρβι 1990 Αόρατος Εραστής (Ghost) Ότα Μέι Μπράουν Όσκαρ Β' Γυναικείου Ρόλου Χρυσή Σφαίρα Β' Γυναικείου ΡόλουBAFTA Καλύτερης Ηθοποιού σε Δευτεραγωνιστικό Ρόλο  The Long Walk Home Οντίσα Κότερ 1991 Soapdish Ρόουζ Σβαρτζ 1992 Τρελές αδελφές (Sister Act) Ντελόρις Βαν Καρτιέ/Αδελφή Μέρι Κλάρενς Υποψηφιότητα Χρυσή Σφαίρα Α' Γυναικείου Ρόλου - Κωμωδία/Μιούζικαλ Ο παίκτης (The Player) Ντετέκτιβ Σούζαν Έιβερι Sarafina! Μέρι Μασεμπούκο 1993 Made in America Σάρα Μάθιους Τρελές αδελφές 2 (Sister Act 2: Back in the Habit) Ντελόρις Βαν Καρτιέ/Αδελφή Μέρι Κλάρενς 1994 Ο Βασιλιάς των Λιονταριών (The Lion King) Σένζι φωνή Τα Διαβολάκια (The Little Rascals) Μαμά του Μπάκγουιτ Κορίνα (Corrina, Corrina) Κορίνα Γουάσινγκτον Σταρ Τρεκ: Γενεές (Star Trek Generations) Γκουίναν  Ταξίδι στην Περιπέτεια (The Pagemaster) Φαντασία φωνή 1995 Η Γυναικοπαρέα (Boys on the Side) Τζέιν Ντελούκα Έρωτας στο Φως του Φεγγαριού (Moonlight and Valentino) Σίλβι Μόροου Theodore Rex Κέιτι ΞΚολτρέιν 1996 Έντι: Ο Θρύλος του NBA (Eddie) Εντουίνα "Έντι" Φράνκλιν Ο Φανταστικός μου Φίλος (Bogus) Χάριετ Φράνκλιν Ο Συνεργάτης Μου (The Associate) Λόρελ Άιρς/Ρόμπερτ Σ. Κάτι Φαντάσματα από το Παρελθόν (Ghosts of Mississippi) Μίρλι Έβερς 1997 A Christmas Carol Το Φάντασμα του Παρελθόνοτς φωνή Destination Anywhere Κάμπι In the Gloaming Νοσοκόμα Μίρνα Το Χόλιγουντ Φλέγεται (An Alan Smithee Film: Burn Hollywood Burn) Γούπι Γκόλντμπεργκ  1998 A Knight in Camelot Δρ. Βίβιεν Μόργκαν/Σερ Μπος τηλεταινία Αξέχαστη Αγάπη (How Stella Got Her Groove Back) Ντελάιλα Έιμπραχαμ  Rudolph the Red-Nosed Reindeer: The Movie Στορμέλα φωνή The Rugrats Movie Ρέιντζερ Μάργκαρετφωνή 1999 Alice in Wonderland Τσεσάιρ Κατ The Magical Legend of the Leprechauns Μπάνσι Η Βαθειά Άκρη του Ωκεανού (The Deep End of the Ocean) Κάντι Μπλις Το Κορίτσι Που Άφησα Πίσω (Girl, Interrupted) Βάλερι Όουενς 2000 Τρελές Περιπέτειες στη Λοξολάνδη (The Adventures of Rocky and Bullwinkle) Δικαστής κάμεο εμφάνιση A Second Chance at Life Αφηγήτρια ντοκιμαντέρ More Dogs Than Bones Κλίο 2001 Kingdom Come Ρεϊνέλ Σλόκαμπ Monkeybone Χάρος Το Τρελό Κυνήγι του Θησαυρού (Rat Race) Βέρα Μπέικερ Call Me Claus Λούσι Κάλιν 2002 Star Trek: Nemesis Γκουίναν  It's a Very Merry Muppet Christmas Movie Θεός 2003 Good Fences Μέιμπελ   2004 Πινόκιo 3000 Σαϊμπερίνα φωνή Ο Βασιλιάς των Λιονταριών 3: Χακούνα Ματάτα (The Lion King 1½) Σένζιφωνή 2005 Στράις, Ο Πρωταθλητής (Racing Stripes) Φράνι φωνή 2006 Everyone's Hero Νταρλίν Farce of the Penguins Έλεν 2007 Homie Spumoni Θέλμα If I Had Known I Was a Genius Μαμά 2008 Stream ΤζόντιSnow Buddies Κυρία Μίτενς φωνήDescendants Ρεντ Φλάουερ φωνή 2009 Madea Goes to Jail Γούπι Γκόλντμπεργκ κάμεο εμφάνιση 2010 Toy Story 3 Στρετς φωνή Ζωή Με Άλλο Χρώμα (For Colored Girls) Άλις Teenage Paparazzo Γούπι Γκόλντμπεργκ2011 Ένας Μικρός Παράδεισος (A Little Bit of Heaven) Θεός The Muppets Γούπι Γκόλντμπεργκ

 Τηλεόραση (επιλεγμένες εμφανίσεις) 
 Έτος Τίτλος Ρόλος Σημειώσεις 1988 Star Trek: The Next Generation Γκουίναν 28 επεισόδια (1988-1993)1990 Bagdad Cafe Μπρέντα 15 επεισόδια (1990-1991) Captain Planet and the Planeteers Γαία 60 επεισόδια (1990-1992) 1993 The Nanny Έντνα 2 επεισόδια (1993 και 1998) 2003 Whoopi Μέιβις Ρέι 15 επεισόδια (2003-2004)2006 Law & Order: Criminal Intent Τσέσλεϊ Γουάτκινς 1 επεισόδιο  Everybody Hates Chris Λουίζ Κλάρκσον 2 επεισόδια 2007 30 Rock Γούπι Γκόλντμπεργκ 2 επεισόδια (2007 και 2009) The View Παρουσιάστρια (2007-σήμερα)

 Δισκογραφία 
 1985: Whoopi: Original Broadway Recording
 1988: Whoopi Goldberg: Fontaine... Why Am I Straight?
 1992: Sister Act – Soundtrack 1993: Sister Act 2: Back in the Habit – Soundtrack
 2005: Whoopi: The 20th Anniversary Show

 Παραπομπές 

 Εξωτερικοί σύνδεσμοι 

 Γούπι Γκόλντμπεργκ στο IMDb

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Grammy
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής